Kopja Informali ta' Sentenza Seduta tal-21 ta' Novembru, 2014 Citazzjoni Numru. (SEZZJONI TAL-FAMILJA) Il-Qorti, Rat ir-rikors ġuramentat ippreżentat mill-attur fit-13 ta' Marzu 2007 li permezz ġie premess: Illi l-attur ilu miżżewweġ lill-konvenuta mis-26 ta' Lulju 1984. Minn dan iż-żwieġ twieldu żewġt itfal D illum maġġorenni, u E li twieled fid-29 ta' Mejju 1992; Illi l-konvenuta saret ħatja ta' nġurji gravi, sevizzi, minaċċi u moħqrija u swat lejn żewġha; dan iż-żwieġ ġie reż impossibbli wkoll minħabba nkompatibbilta' ta' karattru; Qrati tal-Gustizzja Kopja Informali ta' Sentenza Illi l-attur huwa pensjonant u għandu problemi ta' saħħa filwaqt li l-mara taħdem. B' hekk il-konvenuta għandha ntrojtu sostanzjali għas-sussistenza tagħha. L-introjtu tal-attur ġej biss mill-pensjoni li għandu. U għalhekk il-konvenuta għandha tkun obbligata tħallas retta alimentari lil żewġha. Illi nġabet l-awtoriżżazzjoni biex il-partijiet jipproċedu għas- separazzjoni permezz ta' digriet tal-Qorti Ċivili (Sezzjoni Familja) tat-3 ta' Lulju 2006 kif estiż permezz ta' digriet tas-16 ta' Frar 2007 li qed jiġu annessi bħala dokument "A" u "A1"; Illi id-dar matrimonjali _______________ (omissis) inbiegħet u r- rikavat inqasam ugwalment bejn il-partijiet. L-attur mar jgħix fi flat mikri u l-konvenuta xtrat dar il-________ (omissis). Għaldaqstant l-esponent jitlob bir-rispett lil dina l-Onorabbli Qorti jogħġobha: 1. Tippronunzja s-separazzjoni personali bejn il-kontendenti minħabba swat, minaċċi, inġurji gravi, sevizzi, u moħqrija lejn l-attur magħmula mill-konvenuta ai termini tal-Kodiċi Ċivili u / jew minħabba inkompatibbilta' ta' karattru; Tiddikjara u tordna li l-istess konvenuta titlef id-drittijiet kontemplati fl-artikoli 631 ,633 , 633A, 825, 826 u 827 tal- Kodiċi Ċivili u tapplika kontra l-konvenuta u favur l-attur id- dispożizzjonijiet tal-Artikolu 48 tal-Kodiċi Ċivili; Tordna t-tmiem u x-xoljiment tal-komunjoni tal-akkwisti bejn il-partijiet; Tillikwida l-istess komunjoni tal-akkwisti jekk hemm bżonn permezz ta' periti nominandi u taqsam l-istess bejn il- lill-attur kontendenti nofs kull wieħed b'dan pero' għandhom jiġu assenjati fl-intier tagħhom l-akkwisti li saru bil-ħidma tiegħu u jingħatalu lura dak li hu ta lill-konvenuta b'donazzjoni bil-ħsieb taż-żwieġ jew waqt iż-żwieġ jew b'xi titolu ieħor; Taħtar jekk ikun hemm bżonn Nutar u tiffissa data, lok u ħin sabiex jekk ikun hemm bżonn issir il-qasma tal-komunjoni tal- Qrati tal-Gustizzja Kopja Informali ta' Sentenza akkwisti kif likwidati u taħtar kuraturi deputati biex fil- kontumaċja jew l-assenza tal-konvenuta jidhru minflokha; Tiddikjara liema huma l-flus u / jew l-oġġetti parafernali li japparjenu lil kull waħda mill-partijiet u tordna li qabel il- qasma tal-komunjoni tal-akkwisti kull parti tieħu dak li hu parafernali tagħha; Tordna li l-konvenuta tħallas lil żewġha dik ir-retta alimentari kif tiddeċiedi din l-Onorabbli Qorti għalih u għat-tifel minuri. Tordna li l-attur jingħata l-kura u kustodja tat-tifel minuri jew fin-nuqqas aċċess xieraq kif jidhrilha dina l-Onorabbli Qorti. Bl-ispejjeż inklużi dawk tal-mandati ta' deskrizzjoni u sekwestru preżentati kontestwalment. Il-konvenuta minn issa nġunta biex tidher għas-subizzjoni . Rat ir-risposta ġuramentata tal-konvenuta preżentata fis-17 t'April 2007 li permezz tagħha ġie eċċepit: 1. Illi hija taqbel li għandha tiġi pronunzjata s-separazzjoni personali bejnha u l-attur, pero' mhux bi ħtija tagħha, iżda għal raġunijiet imputabbli unikament lill-istess attur. Illi ma hemmx raġunijiet legali għall-applikazzjoni tal-artikolu 48 tal-Kodiċi Ċivili kontra tagħha, iżda dan għandu jiġi applikat kontra l-attur innifsu. Illi hija taqbel mat-tielet talba tal-attur li din il-Qorti għandha tordna t-tmiem u x-xoljiment tal-komunjoni tal-akkwisti bejn il-kontendenti. Illi hija taqbel ukoll li l-komunjoni tal-akkwisti bejn il- kontendenti għandha tiġi likwidata, maqsuma u assenjata kull naħa l-parti spettanti lilha, pero' l-attur, minħabba l-ħtijiet tiegħu u b'applikazzjoni tal-artikoli 48 u 51 tal-Kodiċi Ċivili, m'għandux jingħata sehem mill-akkwisti magħmula mill- eċċepjenti minn dik id-data li tistabbilixxi din il-Qorti, u li inoltre għandu jittieħed kont ukoll tal-krediti li l-eċċepjenti għandha kontra l-komunjoni, kif ukoll tal-proprjeta' dotali u parafernali tagħha. Qrati tal-Gustizzja Kopja Informali ta' Sentenza Illi l-kura tat-tifel minuri għandha tiġi fdata esklussivament f'idejn l-eċċepjenti u għalhekk it-tmien talba tal-attur għandha tiġi miċħuda. Illi s-seba' talba tal-attur għandha tiġi miċħuda billi huwa l- istess attur li mid-dħul tiegħu għandu jipprovdi għalih innifsu u jmantni lil ibnu minuri. Rat il-kontro-talba tal-konvenuta li permezz tagħha eċċepiet: Illi l-kontendenti żżewġu fis-26 ta' Lulju 1984, u għandhom żewġt itfal, D B, illum maġġorenni, u E B li twieled fid-29 ta' Mejju 1992. Illi l-attur A B rrenda ruħu ħati fil-konfront ta' martu ta' swat, eċċessi, moħqrija, theddid, sevizzi, u nġurji gravi, u l-konvivenza bejn il-kontendenti m'għadhiex aktar possibbli, għal ragunijiet imputabbli lill-istess attur. Illi l-attur għandu obbligu li jmanti lil ibnu minuri. Għaldaqstant jogħġobha : 1. Tippronunzja s-separazzjoni personali bejn il-kontendenti għal il-konvenuta illi din il-Qorti raġunijiet imputabbli unikament lill-istess attur; Tafda l-kura u l-kustodja tal-minuri E B esklussivament f'idejn il-konvenuta; Tikkundanna lill-attur iħallas retta alimentari lill-esponenti għaliha u għal binha minuri E B, li tiġi stabbilita minn din il- Qorti b'dawk il-modalitajiet li jiġu wkoll stabbiliti; Tiddikjara xjolta l-komunjoni tal-akkwisti eżistenti bejn il- Tillikwida l-istess komunjoni, taqsamha u tassenjaha lill- esponenti konvenuta u lill-attur, kull naħa l-parti spettanti tiegħu u lilha, b'dan tal-Kodiċi Ċivili, b'applikazzjoni l-attur, minħabba tal-artikoli 48 u 51 l-ħtijiet Qrati tal-Gustizzja Kopja Informali ta' Sentenza m'għandux jingħata sehem mill-akkwisti magħmula mill- esponenti konvenuta minn dik id-data li tistabbilixxi din il- Oorti, u li inoltre għandu jittieħed kont ukoll tal-krediti li l- esponenti għandha kontra l-komunjoni; Tinnomina nutar biex jirċievi l-att opportun u kuratur biex jirrappreżenta l-eventwali kontumaċi fuq l-istess att; Tikkundanna lill-attur sabiex, fi żmien qasir u perentorju li jiġi lilu prefiss, jikkonsenja lill-konvenuta l-oġġetti kollha dotali u / jew parafernali, inklużi flus u krediti oħra, u fin-nuqqas, tikkundannah iħallas lill-konvenuta l-valur tagħhom kif jiġi likwidat; Tapplika kontra l-attur d-dispożizzjonijiet tal-artikoli tmienja u erbgħin (48), wieħed u ħamsin (51), tnejn u ħamsin (52) u tlieta u ħamsin (53) tal-Kodiċi Ċivili. Rat ir-risposta tal-attur rikonvenzjonat preżentata fit-2 ta' Mejju 2007 fejn eċċepixxa: 1. Illi huwa jaqbel li għandha tigi pronunzjata s-separazzjoni personali bejnha u l-attur pero' mhux bi ħtieġa tiegħu iżda għal raġunijiet imputabbli unikament lill-istess konvenuta minħabba swat, eċċessi u sevizzi u nġurji gravi li huwa qala' mingħandha. Illi dwar it-tieni talba, din għandha tiġi milqugħa b'dan li l- attur rikonvenzjonat ikollu aċċess adegwat; Illi t-tielet talba għandha tiġi miċħuda stante li l-esponenti taħdem bi qliegħ full-time mal-Gvern u taqla' ferm aktar minnu; Illi dwar ir-raba' talba huwa jaqbel. Illi huwa taqbel li għandha tiġi xolta l-komunjoni tal-akkwisti iżda ma hemmx raġunijiet legali għall-applikazzjoni tal- artikoli 48 u 51 tal-Kodiċi Ċivili, kif ukoll il-konvenuta rikonvenzjonata ma għandha ebda krediti dovuti kontra l- komunjoni. Qrati tal-Gustizzja Kopja Informali ta' Sentenza Illi dwar is-sitt talba naqblu. Illi dwar il-partijiet diġa' biegħu d-dar matrimonjali u r-rikavant inqasam ugwalment bejniethom u l- mobbli diġa' qasmuhom bejniethom tant li huwa żamm dawk il-biċċiet li ma rieditx hi u għalhekk din it-talba għandha tiġi miċħuda. Illi t-tmien talba għandha tiġi miċħuda. Rat l-affidavits preżentati mill-partjiet inkluż dawk tagħhom stess; Rat id-digriet tagħha tat-28 ta' Ġunju 2007 li fejn ġiet nominata l- Avukat Dottor Veronique ‘Apap Migneco bħala Perit Legali biex tirrelata dwar it-talbiet tal attur u l-eċċezzjonijiet tal-konvenuta, u d-digriet sussegwenti tas-6 ta'Lulju 2012 fejn in-nomina msemmija ġiet revokata; Rat ukoll il-verbali tas-seduti li laħqu saru quddiem l-Avukat imsemmi; Rat is-sentenza tagħha tat-28 ta' Ġunju 2007 li permezz tagħha giet pronunzjata separazzjoni u mitmuma l-komunjoni tal-akkwisti bejn il-partijiet; Semgħet il-provi; Rat id-digrieti oħra tagħha fir-rigward tal-manteniment u vertenzi oħra; Rat il-verbal tas-seduta tal-7 ta' Lulju 2014 fejn il-kawża tħalliet ta' li bil-fakolta' għas-sentenza sottomissjonijiet, li pero' ma ġewx preżentati; Ikkunsidrat; Illi kif ġja' ngħad l-attur qed titlob is-separazzjoni mingħand martu l-konvenuta għas-soliti ragunijiet; il-konvenuta da parta tiegħu qablet li għandha tiġi pronunzjata s-separazzjoni izda għal raġunijiet imputabbli lill-attur. Il-kawża naturalment kienet kontestata sew u l-Qorti setgħet tara li l-partjiet irrispondew lill xulxin dwar l-allegazzjonijiet li għamlu fil-konfront ta' xulxin. jiġu Qrati tal-Gustizzja Kopja Informali ta' Sentenza il-partijiet il-Qorti bi ippronunzjat Qorti għalhekk se tittratta l-vertenzi f'paragrafi għalihom. Kif ġja' ngħad is- separazzjoni bejn il-partijiet u itterminat minn dakinhar tas- sentenza msemmija l-komunjoni tal-akkwisti eżistenti bejniethom. TORT Illi kif ġja' ngħad il-partijiet iwaħħlu f'xulxin għat-tifrik taż-żwieġ; Biex il-Qorti tagħti idea ta' x'wassal għat-tifrik taż-żwieġ se tirriproduċi l-affidavits tal-partijiet preżentati fi stadju bikri tal- kawża. Illi l-attur ippreżenta l-affidavit tiegħu b'nota preżentata fit-8 taż Ġunju 2007 fejn xehed illi: "Jiena dħalt għarus lill-konvenuta fis-sena 1976 u dan kien ftit wara li kont dħalt fil-pulizija. Hija ma kienetx taħdem u ma kellha l-ebda sold. Jien kont kellimtilha lil xi ħadd dak iż-żmien u daħlet il-Mid-Med Bank dak iż-żmien kien mingħajr eżami. Meta konna għarajjes dejjem konna bil-problemi ma' misserha għax kien jixrob ħafna u hi kienet dejjem tgħajru u tinsulentah u tobżoqlu fit-te. Aħna żżewwiġna f'Lulju 1984 u ommha mal-ewwel bdiet tindaħal f'kollox speċjalment meta kien ikollna t-tfal. Il-mara kienet baqgħet taħdem wara li żżewwiġna u wara x-xogħol l-mara kienet tgħaddi għand ommha u hi ommha kienu jiġu flimkien id-dar tagħna. Lil ommi u lil ħuti hija qatt ma stidnithom id-dar anzi dejjem tawwini kontra tagħhom. Ma' kull kwistjoni dejjem l-mara kienet dejjem tipponta jdejha ma' wiċċi u tkun ġġib lil ommha d-dar u b'hekk jien ma kontx inkun komdu ġo dari. Ommha dejjem li tgħid hi u l-mara dejjem kienet iżżomm ma' ommha. Il-mara ma kienetx tieħu ħsieb id-dar u kienet iżżomm id-dar maħmuġa u dejjem torqod għax tgħid li wara x-xogħol kienet tkun għajjiena. Kont offrejtilha li nġibu seftura iżda hija qatt ma riedet. Qrati tal-Gustizzja Kopja Informali ta' Sentenza Rigward it-tisjir kinet issajjar darba fl-aħħar tax-xahar mal-paga u l-ikel kien ikun ftit chips u laħam tal-friża. Hija mara rgħiba għall-flus u dejjem trid trekken il-flus tant li kienet spiċċat miġġielda ma' kulħadd anke maz-zijiet tagħha. Għall-ħajja qatt ma kienet tonfoq xejn. Dawl u ilma u telephone u kull kont inħallsu jien u għall-ħajja kollox nonfoq jien. Kienet tgħidli l-kontijiet mhux fuq ismek, ħallashom inti. Fis-sena 1999 għamlet ħbieb ma' ċertu wieħed G u bdiet tiltaqa' miegħu regolari u anke beda jċemplilha d-dar. Meta kont nasal id- dar kienet taqta' t-telephone. Darba hija u G ppruvaw jaħdmuni meta qaluli biex immur niltaqa' magħhom għand Dr Evelyn Spiteri Delmar Abdilla Bason fl-uffiċċju tagħha ġewwa Ħal Ghaxaq għax qaltli li hemm laqgħa Parti minn Ħaż-Żebbug (Malta)-Żebbug tal- Caritas. Irriżulta li Dr Spiteri Delmar Abdilla Bason spjegatli li lili rieduni sabiex ngħaddilha sehmi mid-dar matrimonjali lill-mara. Jiena kif rajt hekk ma aċċettajtx u G niftakar li kien ħarab mill-uffiċċju tal- avukat. Il-mara xejn ma kienet tara tajjeb fija tant li kienet dejjem tgħajjarni quddiem kulħadd u anke kienet tgħajjarni li minix tajjeb fis-sodda u saħansitra jien kont ngħidilha jekk marritx ma' ħaddieħor sabiex issa qed tgħidli li minix tajjeb fis-sodda. Meta kien ikollna l-argumenti, il-mara kienet tgħidli li hija ħasbet għal rasha u meta timrad inti għal Ħas-Serħ għax mhix ser iddur bija. Kienet tgħidli lanqas dort b'ommi aħseb u ara bik. Fis-sena 2000 niftakar li kont xogħol ta' bil-lejl u t-tifla kellha xi tgħid ma' ommha u ħarbet mid-dar. It-tifla kellha 15-il sena. Meta ġejt minn bil-lejl il-mara ma qaltlix li t-tifla telqet. Dan kien fil- karnival. Wara tlett ijiem qaltli li t-tifla telqet mid-dar għax kellha xi tgħid magħha. Jien kont inkun xogħol u għalhekk ma kontx naf. Jien mort nagħmel rapport l-għassa u għaddejt ħmistax infittixha u t-tifla reġgħet lura wara ħmistax. Wara sirt naf li t-tifla kienet għand ħu l-mara u ma nfurmawniex. Jien għamilt rapport l-għassa li qed jiġi esebit u markat Dok MCI. Qrati tal-Gustizzja Kopja Informali ta' Sentenza Fid-9 ta' Ottubru 2002 kont għax-xogħol u kien hemm wieħed ċertu Wenzu Falzon li kont naħdem part-time miegħu l-Wembley u qalli li t-tifla kienet qalet li jien kont irrejpjajtha. Meta għidt lit- tifla qaltli li kien hu li rrejpjaha meta ħadha Ta' Qali u li dan kien f'Awissu 2001. Meta saqsejt lil mara, hija qaltli li ma messhiex ma kellhiex għalfejn tagħmel rapport. Jiena mort nagħmel rapport mal-ewwel fl-għassa ta' Bormla u kont ktibt lil Pulizija biex tmexxi iżda l- ispettur Louise Camilleri Agius Decelis tagħti parir biex ma tmexxix għax dan Parti minn Ħaż-Żebbug (Malta) huwa bniedem kriminali u jpattihielha. Għalhekk it-tifla beżgħet u qaltilha li ma tridx tixhed. Kopja tar-rapport li għamilt mal-Pulizija qed jiġi anness u markat Dok MC2. Ir-rapport tiegħi mat-tfal kien wieħed tajjeb iżda meta bdew il- problemi hija bdiet tgħawwihom kontra tiegħi. L-ewwel għawwiet it-tifla kontra tiegħi bħal ma għawwiet lil ommha kontra ħutha u issa għawwiet lit-tifel. Jiena nagħmel diversi tentattivi biex nara lit-tifel iżda hu jibgħatli sms u jkellimni ħażin. Kelli ritratti tas- swat li qala' t-tifel iżda l-mara ħadituli. Qed nippreżenta kopja taċ- ċertifikat tas-swat li qala' t-tifel li jiġi markat Dok MC3. Aħna ilna ma ngħixu flimkien mill-10 ta' Frar 2007 meta begħena d-dar matrimonjali u qsamna l-flus nofs bin-nofs. Iżda ġara li l-mara nqdiet bit-tifel u meta ġie d-dar ħadli d- dokumenti kollha li kelli biex nippreżenthom il-Qorti fosthom il- kotba tal-bank li kellha l-mara u t-tifel għadu ma ġabhomlix lura sal-lum. Dejjem kelli rapporti tajbin mat-tifel iżda minn dakinhar li l-mara nqdiet bih biex jeħodli d-dokumenti tagħha tal-bank, huwa ma jridx jaf bija minkejja li nċempillu u nibgħatlu sms's biex niltaqgħu iżda huwa jirrispondi lura jkellimni ħażin. Il-mara kienet issawwat it-tifel diversi drabi u darba minnhom tagħtu xebgħa u kien kollu grif tant li kellu nieħdu għand tabib u rrilaxxalu ċertifikat mediku. Dok MC3 u kont ħadt ritratt ukoll tax- xebgħa li qalgħa t-tifel iżda ħaduli t-tifel. Qrati tal-Gustizzja Kopja Informali ta' Sentenza Niftakar li fl-4 ta' Mejju 2005 il-mara u t-tifla tawni xebgħa bil- ħadida tal-mogħdija u kelli mmur l-isptar u rrilaxxawli ċertifikat għax kelli daqqa ta' ħadida tal-mogħdija. Kont sturdejt u anke ħadulu x-ray kif juri l-istess ċertifikat markat Dok MC4. Il-mara kienet dejjem tgħawwihom kontra t-tfal. Qabel iż-żwieġ fis-sena 1980 konna ħadna plot mingħand il-knisja u bnejtha kollha jien bi flusi. Il-mara kienet ħarġet biss għas-soqfa iżda pedamenti, tal-ġebel, tikħil, bricks, tikħil, żebgħa kollox jien. Meta żżewwiġna d-dar kienet lesta minn kollox u kollox kont ħriġt jien għajr is-soqfa u għamara ma kellna xejn. Jiena nippretendi li għandi nitħallas tal-flus kollha li kont infaqt fid-dar matrimonjali qabel iż-żwieġ. Ommi kienet sellfitni xi LM1500 għad-dar qabel iż-żwieġ. Ħafna mill-pagamenti kienu jsiru billi jiena nagħti cash lill- konvenuta li dak iż-żmien kienet għadha l-għarusa tiegħi u peress li kienet taħdem il-bank, kienet toħroġ cheque mic-cheque book tagħha. L-għamara xtrajniha kollha matul iż-żwieġ u ħaditha kollha hi. Bħala assi baqa' d-depożiti u investimenti li hemm il-bank, u vetturi li huma kollha tal-komunjoni li kopji tagħhom qed jiġu markati Dok MC5a sa h. Naf ukoll li l-mara kellha depożiti fil-Government Savings Bonds li għalqithom fis-sena 1989 u dan mingħajr ma qalet lili. Jiena llum qiegħed taħt kura psikjatrika minħabba l-inkwiet tal- mara u għadni nieħu l-kura u qiegħed taħt il-psikajtra Dr George Sciberras kif juri ċ-ċertifikat hawn anness u markat Dok MC6." Illi min-naħa tagħha l-konvenuta fl-affidavit tagħha preżentat minnha fis-seduta tas-16 ta' Novembru 2012 fejn xehdet: "Jiena u l-attur konna żżewwiġna fis-26 ta' Lulju 1984 u għandna żewġt itfal, D B u E B illum it-tnejn maġġorenni u jaħdmu. Qrati tal-Gustizzja Kopja Informali ta' Sentenza Qabel iżżewwiġna konna għamilna xi disa' snin flimkien. F'dan iż- żmien ma nistax ngħid li konna ħażin. Ġieli kien jitlagħlu iżda peress li kont kuntenta għaliex konna qegħdin nibnu d-dar dejjem għalaqt għajnejja. Kont ħerqana li jkolli d-dar tiegħi u minħabba f'hekk kont niskużalu kollox. Jiena kont nahdem il-bank, filwaqt li A kien pulizija. Meta żżewwiġt kelli flus tiegħi minn qabel iż-żwieġ, kemm flus li qlajt b'xogħli, kemm mill-wirt ta' missieri li miet f'Jannar 1984, ftit xhur qabel iżżewwiġt. Flus ta' qabel iż-żwieġ kelli LM3,200, u LM2,600 mill-wirt ta' missieri. Dawn kienu nvestiti tajjeb u kont indaħħal imgħax tajjeb u kienu dejjem jakkumulaw. Kienu stocks u ġieli kont inbiegħ u nerġa' nixtri bihom stess. Biż-żmien telgħu LM10,000. L-art fejn bnejna d-dar konna ħadniha plot tal-għarajjes tal- Knisja, u bnejniha flimkien, pero' pagamenti kont inħallas kollox jien. Bqajt inħallas anke wara ż-żwieġ, kemm għall-binja, kemm għall-għamara, u anke għall-affarijiet l-oħra tad-dar. Ftit wara li żżewwiġna bdejt nara kambjament fir-raġel. Sar aktar dominanti, jippretendi dejjem li noqgħod kif jgħidli u fejn ma naqbilx miegħu jibda jgħajjat u jagħmel ix-xenati, Wara xi żmien miż-żwieġ beda jagħmel iljieli barra sa kmieni fil-għodu bla ma jgħid fejn imur. Eventwalment skoprejt li kellu l-vizzju tal-logħob. Qatt ma kien qalli u qatt ma kont naf. Bdejt ninduna li l-flus ma kienux qed iservuna, anzi kemm-il darba kien jitlobni l-flus u kien jieħu saħansitra mingħand ommha. Meta bdejt nipprotesta għal mod kif kien jibqa' barra u l-flus li jonfoq, kien isir vjolenti u jerfa' jdejh fuqi. Jiena ftit ftit bdejt nitgħallem noqgħod lura iżda hu aktar beda jsir vjolenti. Biż-żmien kien beda jsawwatni b'daqqiet fuq rasi u fejn ġie ġie anke għal ħaġa ta' xejn. It-tfal twieldu waħda fl-1985 u l-ieħor fl-1992. Ħsibt li dawn ser jibdlu kollox u żewġi jinġabar aktar id-dar, iżda ma kienx hekk. Qatt ma nafu jilagħab mat-tfal jew li juri mħabba lejhom. qatt ma ngwalaha magħha, filwaqt li fuq it-tifel kien jgħidli li ma jafx minn fejn ġie għaliex għandu għajnejh ċelesti. kull ħin. Qrati tal-Gustizzja Kopja Informali ta' Sentenza Biż-żmien indunajt mhux biss li kien jilagħab iżda anke li jissellef il-flus għall-logħob. Spiċċajt li kienu jiġu l-irġiel id-dar biex jiġbru l-flus tal-użura. Jiena kont nibża' u ntihom. Flus id-dar għall-familja ma kienx qed jibqa' biżżejjed. Konna ngħixu bil-paga tiegħi biss li minnha ridt inħallas kollox, kemm id- dejn, kemm is-servizzi u aktar il-privatijiet u l-iskejjel tat-tfal. Kont nagħti importanza kbira l-edukazzjoni tat-tfal, pero' ma stajtx nagħmel kapriċċi għalihom. Il-flus li kelli minn qabel iż-żwieġ bqajt inżommhom stocks għal xi bżonn straordinarju. Fl-ewwel tas-sena tal-1994 A kien irrapporta sick mix-xogħol u mar jilgħab bħas-soltu f'post L-Għasri, Wied il-Għasel. Żewġi ġie arrestat ma' rġiel oħra, waqt raid fejn inqabad jipparteċipa fil- logħob tal-ażżard. Wara kien ġie sospiż minn pulizija għal perjodu ta' sentejn u nofs. Din ma kienitx l-unika darba li nqabad fil- logħob. Għall-ħabta tal-1999 kien imur il-casino b'mod regolari u kien tella' dejn ta' 'il fuq minn LM5,000. Dakinhar kien talabni biex ngħinu għax kien ser jiġġennen biex iħallashom. Jiena ppleġġjajt l- istock tiegħi ta' qabel iż-żwieġ u ta' missieri biex ħadna loan u jħallas id-dejn. Din il-loan ħallasniha ftit ftit u kien biss f'Lulju 2004 li qtajniha. Qed nesebixxi ittra li turi r-release tal-pleġġ (Dok. Kif għidt kien spiċċa wkoll fl-użura u jiena kelli ngħinu biex jeħles mill-irġiel li kellu jiġru warajh. Minkejja dan, żewġi baqa' jħallasni bi swat, theddid u nsulti. Kont nibża' minnu u kont noqgħod għal kollox, għaliex bdejt nahseb li jekk ma noqgħodx jibda jdur għat-tfal. Fil-fatt biż-żmien beda jdur bi vjolenza fuq it- tifla, tant li din illum diġa' ilha għaxar snin ma tkellmux. Fit-22 ta' Ġunju 2005 tant sawwatha lit-tifla li kellna nagħmlu rapport lill-pulizija. Dan kien jumejn qabel siefret L-Imqabba u spiċċat bid-demm ħiereġ minn moħħha, u idha sewda bid-dbenġil. Lit-tifel ma kienx vjolenti daqstant miegħu. jikber it-tifel bdejt ninkwieta għaliex bdejt naħseb li t-tifel jirritalja Fil-fatt kien jipprova jżommu u naqra naqra beda jisfidah aktar. Kont nibża' minn xi traġedja. Qrati tal-Gustizzja Kopja Informali ta' Sentenza Darba r-raġel kien ġie d-dar fis-sagħtejn ta' bil-lejl, jgħajjat u qajjem lil kulħadd. Beda jakkuża lit-tifel li kien għad kellu seba' snin, li seraqlu $300. It-tifel kien beda jibki u tterroriżżah. Jiena biex nikkwitah lir-ragel, tajtu kull sold li kelli fid-dar, u qabad kollox u reġa' ħareġ jilgħab. Lit-tifel kien jużah ukoll biex jaqdih. Kien jibgħatu bil-lejl jixtrilu s-sigaretti, anke fil-maltemp fix-xitwa waqt li hu joqgħod fis-sodda jara l-blue films. Kien jibagħtu jaqdih anke f'ħanut tal-lagħba u sakranazzi, meta kellu biss tmien snin. Tant kien vjolenti żewġi, li darba minnhom kienu arrestawh għaliex ta daqqa ta' ponn lill-Kummissarju tal-Pulizija George Calleja Gilson. Anke matul dawn il-proċeduri darba minnhom wara li ħriġt mill- Qorti kien baqa' ġej warajja u qabad fija u waddabni mal-art. Kien sawwatni fit-triq quddiem Vincenti Buildings. Wara baqa' ġej fuq ix-xogħol fil-Ministeru tal-Finanzi u qabad jheddidni hemm ukoll. Naf ukoll li wara li spiċċa minn pulizija kien beda jaħdem ġo bar u kien involvut f'każ ta' prostituzzjoni ta' żewġ tfajliet Russi. Ma nafx dettalji għaliex qatt ma ried jgħidli. Naf li pero' kien hemm anke kawża fil-Qorti. Lill-avukat tiegħu dakinhar kont ħallastulu jien, minkejja li ħames xhur qabel kien għadu kif ħa somma ta' LM12,000. Nispjega li minħabba l-vizzji ta' żewġi kelli nibqa' naħdem u nipprovdi għall-familja jien. Minn meta fl-2001 spiċċa minn Pulizija jiena qatt ma rajtlu ċenteżmu ieħor minn tiegħu. Baqa' jitlob flus minn għandi u ġieli anke mingħand ommi. Illum l-attur għandu pensjoni tas-servizz u l-pensjoni ta' invalidita' tas-sigurta' soċjali; b'kollox żgur li għandu aktar minn LM400 kull erba' ġimgħat. Naf li ġieli jaħdem bħala xufier mal-______ (omissis) Garage bħala driver pero' llum ma nafx għadux. Nippreżenta ma' dan l-affidavit kopja tad-dħul tiegħu mill-pensjoni tas-servizz u tal-invalidita' kif kienet fl-2006 (Dok. CC2 u CC3). Qrati tal-Gustizzja Kopja Informali ta' Sentenza Fl-2007 konna ftehimna u begħna d-dar matrimonjali. Jiena biex neħles minnu aċċettajt li nieħdu nofs dak li daħħalna mill-bejgħ kull wieħed. Dan minkejja li kif diġa' spjegajt id-dar saret prinċipalment bil-flus li ġibt minn ta' meta kont xebba u bl- għajnuna finanzjarja ta' ommi. L-attur ħa f'idejh minn LM73,000 ta' sehmu. Waqt din il-kawża l-Qorti diġa' ddeċidiet ix-xoljiment tal- komunjoni tal-akkwisti. Minħabba f'hekk jiena użajt sehmi mill-flus tal-bejgħ tad-dar biex xtrajt post żgħir _______ (omissis) u mort noqgħod fih mat-tfal. Ninsabu kuntenti u miġburin aktar milli qatt konna. Jiena għadni naħdem mal-Gvern, waqt li t-tfal issa t-tnejn jaħdmu. Kulma għandi fid-dar xtrajtu minn flusi. Il-flus li kien għad fadalli fuq ismi wżajthom ukoll. Illum flus ma għandi xejn ħlief dak li naqla' mill-paga. Għandi wkoll karozza Peugeot 206 numru tar-reġistrazzjoni ___- ___ (omissis). Din tinsab reġistrata fuq ismi. Jiena mhu qed nippretendi xejn mingħand żewġi ħlief li jħallina bi kwietna." Illi l-Qorti wara li eżaminat sewwa l-atti, u semgħet il-provi ma għandha ebda dubju li kien l-attur il-kaġun li għalih tfarrak iż- żwieġ bejn il-kontendenti. Sfortunatament huwa kellu (il-Qorti tispera li ma għadx għandu) l-vizzju tal-logħob tal-ażżard u jirriżulta li anke kien ġie sospiż mill-Korp tal-Pulizija għal xi zmien għaliex instab jilgħab f'żona magħrufa għal dan it-tip ta' logħob. Id-depożizzjonijiet tal-konvenuta u specjalment u ta' wlied il-kontendneti (illum maġġorenni u maturi biżżejjed) jikkonvinċu lill-Qorti bla ebda ombra ta' dubju li dan kien il-kaġun prinċipali għal firda, u kwindi l-Qorti hija tal-fehma li l-attur indubbjament huwa ħati fil-konfront ta' martu u wliedu ta' inġurji gravi. Illi naturalment meta l-attur kien ikun minn taħt fil-logħob kienet teħel martu u kwindi sfortuntament inqalgħu nċidenti ta' vjolenza li wħud minnhom anke quddiem it-tfal, li ġew evidentement u għadhom sa issa affetwati, kif kellha okkażjoni tinnota l-Qorti meta Qrati tal-Gustizzja Kopja Informali ta' Sentenza Illi għalhekk il-Qorti se taddossa lill-attur bit-tort għat-tifrik taż- żwieġ. Illi stabbilit dan ma hemmx lok li l-Qorti tinvestiga raġunijiet oħra li jwasslu għas-separazzjoni . KURA U KUSTODJA TAL-MINURI Illi matul il-kors tal-kawża anke iben il-partijiet sar maġġorenni u allura ma għadx hemm lok ta' provvedimenti fir-rigward. MANTENIMENT Illi l-Qorti in vista tal-premess se tiddikjara li l-attur iddekada mid- dritt li jitlob il-manteniment. Illi peress li l-attur għandu pensjoni suffiċjenti, u min-naħa tagħha l-konvenuta hija mpjegata u għandha salarju, il-Qorti hija tal-fehma li ma hemmx lok li jiġi akkordat manteniment. LIKWIDAZZJONI TAL-KOMUNJONI TAL-AKKWISTI Illi huwa f'dan ir-rigward li din il-kawża tippreżenta diversi problemi anke għaliex il-Qorti jiddispjaċiha tirrimarka li l-partijiet kienu x'aktarx approssimattivi fil-mod kif ressqu l-provi. Illi kwantu għall-immobbli ma hemmx problema għaliex kif jirriżulta mill-atti, il-partijiet biegħu d-dar matrimonjali u qasmu r- rikavat qabel ma bdiet il-kawża. L-attur tella' rappreżentanti tal- banek u ġew preżentati dokumenti (a fol 121 et sequitur) li jindikaw kontijiet bankarji f'isem il-konvenuta. Illi dawn il-kontijiet jirrisalu għal qabel is-sentenza ġja' msemmija u allura jifformaw parti mill-komunjoni tal-akkwisti u jġibu numru _____________ _____________ ____________ ___________ (omissis) (Bank of Valletta) u ___________ ___________ ____________ ___________ (omissis) (HSBC). Jekk għad hemm xi djun pendenti għandhom ukoll ikunu a kariku tal-komunjoni, iżda dan ma jidhirx il-każ stante l-bejgħ tad-dar. Ġew esebiti dokumenti dwar stocks tal-Gvern iżda l-Qorti temmen lill- konvenuta li dawn kienu flus li hija ġabet magħha fiż-żwieġ, anzi dan ukoll jirriżulta minn dokumenti li esebiet a fol 364 u 'l quddiem. Dawn għalhekk għandhom jibqgħu f'isimha. Qrati tal-Gustizzja Kopja Informali ta' Sentenza Illi hemm xi kontijiet f'isem il-partijiet bħala rappreżentanti tal- ulied, iżda billi dawn issa huma maġġorenni għandhom jittieħdu mill-istess ulied. Illi kif issemma l-konvenuta tgħid li l-attur kien ipperċepixxa somma ta' circa Lm12,000 meta spiċċa minn Pulizija iżda ma nġabux provi suffiċjenti dwar dan u "Onus probandi incumbit qui dicit non ei qui negat' kif jgħid ċar u tond l-artikolu 562 tal- Kodiċi tal-Proċedura. Illi dwar flejjes li żbankat il-konvenuta mill-kontijiet imsemmija huwa evidenti li dawn kienu ta' entita' relattivament żgħira u għall- bżonnijiet tal-familja, tenut kont tal-komportament tal-attur. Il- Qorti għandha l-impressjoni li f'din il-kawża l-attur wara li berbaq ġidu qed jipprova idur għal dak li warrbet il-konvenuta bl-għaqal tagħha. L-Artikolu 48 tal-Kap. 16 Illi l-Qorti fuq l-iskorta ta' dak li intqal jidhrilha li jeżistu l-estremi biex tapplika l-effetti tal-artikolu 48. Illi l-manteniment huwa wieħed mid-drittijiet li jintilef jekk il-parti li jkollha dritt għalih tkun ħatja ta' adulterju jew abbandun tad-dar; infatti l-artikolu 48 li jgħid illi: 48. (1) Il-parti, ir-raġel jew il-mara, illi tkun il-ħtija tal-firda għal waħda mir-raġunijiet imsemmijin fl-artikoli 38 u 41 titlef – (a) il-jeddijiet imsemmijin fl-artikoli 631, 633, 825, 826 u (b) dak kollu li tkun kisbet mill-parti l-oħra b'donazzjoni bi ħsieb taż-żwieġ, jew waqt iż-żwieġ, jew taħt titolu ieħor gratuwitu; ċ) kull jedd ta' parti miż-żwieġ għan-nofs tal-akkwisti illi jkunu saru l-aktar bil-ħidma tal-parti l-oħra wara data stabbilita mill-qorti bħala d-data meta l-parti għandha tkun kunsidrata li minnha tkun ħatja tal-firda. Għall- finijiet ta' dan il-paragrafu biex jiġi determinat jekk akkwist ikunx sar l-aktar bil-ħidma ta' waħda mill- Qrati tal-Gustizzja Kopja Informali ta' Sentenza partijiet fiż-żwieġ, għandhom jitqiesu l-kontributi b'kull mod taż-żewġ partijiet skont l-artikolu 3; d) il-jedd li ġġiegħel lill-parti l-oħra, f'kull każ, li tagħtiha l- manteniment bis-saħħa tal-obbligu li jitnissel miż-żwieġ. Illi l-artikolu 51 imbagħad jagħti lill-Qorti d-diskrezzjoni li tapplika dan l-artiklu f'kaz li s-separazzjoni tingħata minħabba raġuni imsemmija fl-artikolu 40 (eċċessi, theddid, sevizzi u nġurji gravi). L-artikoli 38 u 41 imsemmija f'dan l-artikolu 48 kif ġja' ntqal, jsemmu adulterju u abbandun rispettivament. L-artikolu 40 imbagħad kif ingħad jirreferi għall-addebiti l-oħra ġja' msemija li jwasslu għas-separazzjoni. Illi ma hemmx dubju għall-Qorti in vista tal-premess li l-attur għandu jbagħti l-konsegwenzi tal-aġir tiegħu, u allura fir-rigward tiegħu għandu jiġi applikat l-artikolu 48. DEĊIŻJONI Għal dawn il-motivi l-Qorti tiddeċiedi din il-kawża billi fir- rigward tat-talba tal-attur: 1. Peress li l-ewwel talba ġja' ġiet akkolta b'sentenza preliminari kif ingħad aktar 'il fuq, il-Qorti sa żżid li dan għal raġunijiet imputabbli għall-istess attur; Tiċħad it-talbiet l-oħra kollha ħlief li tordna l-qsim tal- komunjoni billi l-kontijiet ġja' msemmija fil-banek lokali u ċjoe' numru __________ ___________ __________ _________ (omissis) (Bank of Valletta) u _________ _________ __________ __________ (omissis) (HSBC) jinqasmu ndaqs bejn il-partijiet, filwaqt li l-kontijiet oħra u stocks tal-Gvern u ma' entitajiet oħra jinżammu mill-parti li f'isimha jinsab intestat; jekk hemm xi kontijiet oħra f'isem il-partijiet konġuntivament dan għandhom pero' jinqasmu f'ishma ndaqs; il-vetturi li għandhom il-partijiet f'isimhom għandhom ikomplu jinżammu minn mill-partijiet kif qed isir fil-preżent. Illi fir-rigward tal-kontro-talba tal-konvenuta, għall-istess motivi il-Qorti tilqa' l-ewwel talba fis-sens li t-tortijiet huma imputabbli lill-attur, tilqa' l-ħames talba kif indikat fid- Qrati tal-Gustizzja Kopja Informali ta' Sentenza tastjeni milli deċiżjoni dwar it-talbiet tal-attur. Tilqa' wkoll it-tmien talba. Fir-rigward tieħu rimanenti, konjizzjoni ulterjuri tagħhom billi ma għadx hemm ħtieġa għalihom. Kull parti għandha tħallas id-djun li kkuntratt hija stess. L-ispejjez tal-kawża għandhom jitħallsu kollha mill-attur. Qrati tal-Gustizzja